C 418/35

Objava obavijesti o odobrenju standardne izmjene specifikacije proizvoda za naziv u sektoru vina iz članka 17. stavaka 2. i 3. Delegirane uredbe Komisije (EU) 2019/33

(2021/C 418/14)

Ova obavijest objavljuje se u skladu s člankom 17. stavkom 5. Delegirane uredbe Komisije (EU) 2019/33 (1).

OBAVIJEST O STANDARDNOJ IZMJENI JEDINSTVENOG DOKUMENTA

„Huşi”

PDO-RO-A1583-AM02

Datum obavijesti: 13. srpnja 2021..

OPIS I RAZLOZI ODOBRENE IZMJENE

1. Navođenje posebnih uvjeta označivanja

Specifikacija se nadopunjuje drugim nazivima vinograda kao što su Colina Mănăstirii, La Schit i Dealul lui Moțoc, koji se mogu upotrijebiti pri označivanju vina sa zaštićenom oznakom izvornosti ako potječu iz tih mjesta ili su ondje dobivena.

Mijenjaju se poglavlje III. specifikacije i točka 9. jedinstvenog dokumenta.

2. Uvođenje novih sorti vinove loze u proizvodnju

U specifikaciju se dodaju nove sorte vinove loze za bijela/ružičasta/crna vina, tj. Grasă de Cotnari, Riesling de Rhin, Muscadelle i Semillon za bijela vina te Syrah, Zweigelt, Sangiovese, Nebbiolo i Barbera za crna vina. One imaju prednost za ružičasta vina zato što je riječ o aromatičnim sortama koje mogu akumulirati arome (osobito voće) i šećere, ali i zato što ružičasta vina mogu akumulirati obojene tanine uz koncentraciju aroma.

Mijenjaju se poglavlje IV. specifikacije i točka 7. jedinstvenog dokumenta.

3. Izmjena prinosa vina

Do promjena je došlo zbog enoloških čimbenika kao posljedice upotrebe nove opreme za proizvodnju vina i novih tehnoloških rješenja u području materijala za proizvodnju vina, što je doprinijelo povećanju kvantitete i kvalitete vina „Huși”.

Nakon ekstenzivnih projekata prenamjene i restrukturiranja vinograda na tom području došlo je do znatnih promjena u njihovoj gustoći i čistoći, naime njihova se gustoća povećala u usporedbi s prosječnom gustoćom prijašnjih vinograda. Prilagodba klonske selekcije i upotreba odgovarajuće strukture podloge pridonijeli su znatnom povećanju prinosa vina i grožđa na tom području.

Na prenamijenjenim/restrukturiranim vinogradima, a osobito onima na kojima su zasađene autohtone sorte kao što su Tămâioasa Românească, Busuioacă de Bohotin, Fetească regală, Fetească albă i Feteasca neagră, ali i strane sorte kao što su Traminer roz, Riesling de Rhin, Chardonnay, Sauvignon ili Cabernet Sauvignon, upotrijebljena je klonska selekcija, koja rezultira mnogo većom proizvodnjom vina na području ZOI-ja Huși, na kojem je povoljna klima (optimalno sunčevo zračenje tijekom vegetacijskog razdoblja za dobro dozrijevanje grožđa, umjerena klima u brdovitijim područjima, umjerena razdoblja mraza u pogledu učestalosti i trajanja itd.). Osim toga, te sorte imaju znatno veći proizvodni potencijal.

Kao pokazatelj klimatskih promjena koje od 1961. do 1990. i od 1991. do 2018. utječu na vinograde na razgraničenom području te u skladu s klimatskim predviđanjima za Rumunjsku za razdoblje 2001.–2030. temperatura se kontinuirano povećava od lipnja do listopada za najmanje 1,4 °C po analiziranom intervalu, uz razdoblje izmjene padalina i razdoblja vrlo visokih temperatura.

Dodaju se i uvjeti za godine s povoljnom klimom, koja utječe na razinu proizvodnje, kako bi se prinosi vina mogli premašiti za najviše 20 %.

Mijenjaju se poglavlja V. i VI. specifikacije te točka 5. jedinstvenog dokumenta.

4. Brisanje odredbi o postupcima uzgoja

Iz specifikacije se uklanja niz postupaka uzgoja vinograda poveznih s gnojidbom jer više nisu potrebni na području ZOI-ja Huși.

Mijenja se poglavlje VIII. specifikacije bez izmjene jedinstvenog dokumenta.

5. Dodavanje uvjeta za ubrano grožđe

U specifikaciju se dodaje uvjet prema kojem je u godinama nepovoljne klime sadržaj šećera ubranog grožđa prihvatljiv na razini od 160 g/l, što je vrijednost pri kojoj se može postići kvaliteta vina sa ZOI-jem Huși uz očuvanje posebnih svojstava kvalitete proizvedenih vina.

Mijenja se poglavlje VII. specifikacije bez izmjene jedinstvenog dokumenta.

6. Dodavanje uvjeta za proizvodnju ružičastih vina

U specifikaciju se dodaju odredbe s mogućnošću proizvodnje bijelih i ružičastih vina iz sorti Pinot Gris i Traminer Roz kao zahtjev potrošača za ta vina; time se ispunjava potreba za diversifikacijom vina proizvedenih pod ovom zaštićenom oznakom.

Mijenjaju se poglavlje IX. specifikacije i točka 5. jedinstvenog dokumenta.

7. Odstupanje u pogledu ukupne alkoholne jakosti vina

Dodaje se odstupanje u pogledu ukupne alkoholne jakosti vina proizvedenih bez ikakvog obogaćivanja kako bi se dosegnula vrijednost od 15 % vol. kad je riječ o vinima sa ZOI-jem Huși.

Mijenjaju se poglavlje IX. specifikacije i točka 5. jedinstvenog dokumenta.

8. Dodavanje odredbi o proizvodnim tehnologijama

Specifikacija se nadopunjuje navođenjem odredbi prema kojima se tehnološke faze proizvodnih/enoloških postupaka koji se upotrebljavaju u međunarodnoj praksi i proizvodnji vina mogu slijediti i za ZOI Huși. Međutim, njihovom se primjenom uvijek mora očuvati posebna kvaliteta ZOI-ja.

Mijenja se poglavlje IX. specifikacije bez izmjene jedinstvenog dokumenta.

9. Preformulacija uvjeta označivanja/uvjeta za stavljanje na tržište

Vina se mogu označiti na bilo koji način pod uvjetom da se obvezni podaci navedu u istom vidnom polju. Oznaka i stražnja oznaka nisu obvezne, označivanje se može provesti na jednom ili više elemenata, može biti bilo kojeg oblika i od bilo kojeg materijala te se može primijeniti bilo koja tehnika.

Pri označivanju može se upotrijebiti i tradicionalni pojam naveden u važećem zakonodavstvu o vinima, u kojem se navodi kvaliteta berbe kao rezultat sadržaja šećera pri berbi (kad grožđe ima plemenitu plijesan).

Mijenjaju se poglavlja XII i XIII. specifikacije i točka 9. jedinstvenog dokumenta.

10. Preformulacija uvjeta proizvodnje vina u slučaju nesukladnosti

Ako se pri ocjenjivanju proizvodnje, a koje u bilo kojoj fazi proizvodnog postupka provodi proizvođač u pogledu postizanja kvalitete/svojstava, utvrdi da je vina potrebno razvrstati u druge kategorije, u specifikaciji je nužno navesti uvjete pod kojima se proizvodnja može razvrstati u druge kategorije kako je utvrđeno važećim zakonodavstvom.

Mijenja se poglavlje XIV. specifikacije bez izmjene jedinstvenog dokumenta.

JEDINSTVENI DOKUMENT

1. Naziv

Huşi

2. Vrsta oznake zemljopisnog podrijetla:

ZOI – Zaštićena oznaka izvornosti

3. Kategorije proizvoda od vinove loze

1. Vino

4. Opis vina

1. Organoleptička svojstva

SAŽET TEKSTUALNI OPIS

1. Muscat Ottonel: slamnatožuta/intenzivno žuta, tipična aroma, skladno, zaokruženo.

2. Sauvignon: zelenkasto-žuta, intenzivna aroma cvijeta vinove loze, cvijet bazge, zeleni citrus, voćno, note dinje pojavljuju se s dozrijevanjem.

3. Pinot Gris: limun-žuta, zelenkasta, miris ljetnih jabuka ili svježe pokošenog sijena, blago gorko.

4. Fetească regală: limun-žuta, zlatna, miris poljskog cvijeća, nakon starenja miris svježe pokošenog sijena, med, voćno.

5. Fetească albă: slamnatožuta/zelenkasta, tipična aroma vinove loze u cvatu, s tipičnom prirodnom rafiniranosti.

6. Riesling italian: slamnatožuta, fina aroma dozrelog grožđa, blago kiseo okus, živahno, voćno, zaokruženo, ugodan naknadni okus.

7. Zghihară de Huşi: zelenkasto-žuta, voćno, aroma zelenih jabuka, citrusno voće, kiseo okus.

8. Chardonnay: zlatnožuta, aroma cvjetova akacije, tragovi svježeg maslaca, cvjetno, uravnotežena kiselost.

9. Tămâioasă românească: zelenkasto-žuta/slamnata, jasna aroma tamjana i bosiljka.

10. Aligoté: slamnatožuta, blago gorak naknadni okus.

11. Pinot noir: rubin crvena, aroma trešanja, jagoda, višanja, baršunasto.

12. Fetească neagră: granatno crvena, aroma s tragovima šljiva, punog okusa.

13. Cabernet Sauvignon: crveno-ljubičasta, aroma crvenog ribiza, brusnica, kupina, izrazito biljno.

14. Merlot: jarkocrvena/tamnocrvena, aroma zrelog šumskog voća, baršunasto.

15. Băbească neagră: jarkocrvena, cvjetni buket, trpko.

16. Busuioacă de Bohotin: boja ljuske luka, miris ružinih latica i bosiljka, postojano.

OPĆA ANALITIČKA SVOJSTVA

Najveća ukupna alkoholna jakost (u % vol.): 15 Najmanja stvarna alkoholna jakost (u % vol.): 10,5 Najmanja ukupna kiselost: 4,5 u gramima po litri, izraženo kao vinska kiselina Najveći sadržaj hlapljivih kiselina (u miliekvivalentima po litri): 18 Najveći ukupni sadržaj sumporova dioksida (u miligramima po litri) 250

2. Organoleptička svojstva

SAŽET TEKSTUALNI OPIS

Opća organoleptička svojstva vina dobivenih od bijelih sorti Grasă de Cotnari, Muscadelle, Semillon, Riesling de Rhin:

aromatične i poluaromatične sorte imaju iznadprosječne aromatične note zahvaljujući kojima se nakupljaju arome ili šećeri, što dovodi do jasnog razlikovanja proizvoda koji se nude potrošačima.

Opća organoleptička svojstva vina dobivenih od crnih sorti Syrah, Zweigelt, Sangiovese, Nebbiolo, Barbera:

vina pokazuju povećano nakupljanje obojenih tanina i jednaku koncentraciju njihova aromatskog svojstva. Velika je vjerojatnost da je to posljedica promjene klime tog područja posljednjih godina.

OPĆA ANALITIČKA SVOJSTVA

Najveća ukupna alkoholna jakost (u % vol.): 15 Najmanja stvarna alkoholna jakost (u % vol.): 10,5 Najmanja ukupna kiselost: 4,5 u gramima po litri, izraženo kao vinska kiselina Najveći sadržaj hlapljivih kiselina (u miliekvivalentima po litri): 20 Najveći ukupni sadržaj sumporova dioksida (u miligramima po litri) 250

5. Enološki postupci

5.1. Posebni enološki postupci

1. Postupci uzgoja

Postupak uzgoja

— najmanje 3 000 biljaka/ha ili najmanje 75 % biljaka u usporedbi s planiranim vinogradom

— navodnjavanje: dopušteno samo u sušnim godinama i uz dostavljanje obavijesti ONVPV-u (Nacionalni ured za vinogradarstvo i vinarstvo) kad se sadržaj vode u tlu na dubini od 100 cm smanji na 50 % AHI-ja (interval aktivne vlažnosti), primjenom primjerenih standarda navodnjavanja (400–600 m3/ha)

— zelena berba – uklanjanje grozdova na početku dozrijevanja ako potencijalna proizvodnja premašuje najveću dopuštenu količinu iz specifikacija

2. Proizvodnja vina

Relevantno ograničenje u proizvodnji vina

U određenim klimatskim uvjetima koji, zajedno s potencijalom određenih sorti, imaju pozitivan učinak na prinose u nasadima na razgraničenom području moguće je prerađivati vina obuhvaćena ZOI-jem Huşi i izvan razgraničenog područja, na susjednom području na kojem vinogradarska središta pružaju najbolje kapacitete.

Susjedno područje određeno za ovu svrhu (za brzu proizvodnju vina, fermentaciju pri kontroliranoj temperaturi, očuvanje aromatskog potencijala određenih sorti, uključujući Fetească regală, Sauvignon, Muscat Ottonel, Tămâioasă românească, Busuioacă de Bohotin) obuhvaća sljedeće gradove i sela u okrugu Vrancea:

— Panciu, Movilița,

— Odobești, Unirea, Jariștea, Bolotești,

— Obrejița, Tâmboiești, Popești, Budești, Cârligele, Vârteșcoiu, Câmpineanca.

3. Proizvodnja bijelog ili ružičastog vina

Poseban enološki postupak

Ovisno o izboru proizvođača, bijela i ružičasta vina mogu se dobiti od sorti Pinot gris i Traminer roz primjenom tehnologija kojima se čuva kvaliteta zaštićene oznake izvornosti grožđa i vina proizvedenih od tih sorti.

5.2. Najveći prinosi

1. Sorte Aligoté, Fetească Regală, Zghihară de Huși, Crâmpoșie Selecționată, Francușă, Plăvaie, Donaris i Grasă de Cotnari 16 000 kilograma grožđa po hektaru

2. Sorte Riesling Italian, Semillon, Băbească Gri, Codană i Portugais Bleu 16 000 kilograma grožđa po hektaru

3. Sorte Riesling de Rhin, Muscadelle, Fetească Albă, Chardonnay, Aromat de Iași, Syrah, Sangiovese, Nebbiolo i Barbera 15 000 kilograma grožđa po hektaru

4. Sorte Muscat Ottonel, Sauvignon, Pinot Gris, Tămâioasă Românească, Șarba, Traminer roz, Busuioacă de Bohotin, Merlot i Zweigelt 13 500 kilograma grožđa po hektaru

5. Sorte Cabernet Sauvignon, Fetească Neagră, Pinot Noir, Negru Aromat i Băbească Neagră 12 600 kilograma grožđa po hektaru

6. Bijela i ružičasta vina, sorte Aligoté, Fetească Regală, Zghihară de Huși, Crâmpoșie Selecționată, Francușă i Plăvaie 123 hektolitra po hektaru

7. Bijela i ružičasta vina, sorte Grasă de Cotnari, Donaris, Riesling Italian, Semillon, Băbească Gri, Codană i Portugais Bleu 123 hektolitra po hektaru

8. Crna vina, sorte Codană i Portugais Bleu 119 hektolitara po hektaru

9. Bijela i ružičasta vina, sorte Riesling de Rhin, Muscadelle, Fetească Albă, Chardonnay i Aromat de Iași 115 hektolitara po hektaru

10. Crna vina, sorte Syrah, Sangiovese, Nebbiolo i Barbera 111 hektolitara po hektaru

11. Bijela i ružičasta vina, sorte Muscat Ottonel, Sauvignon, Pinot Gris, Tămâioasă Românească, Șarba i Traminer roz 104 hektolitra po hektaru

12. Crna vina, sorte Busuioacă de Bohotin, Merlot i Zweigelt 100 hektolitara po hektaru

13. Ružičasta vina, sorte Cabernet Sauvignon, Fetească Neagră, Pinot Noir, Negru Aromat i Băbească Neagră 97 hektolitara po hektaru

14. Crna vina, sorte Cabernet Sauvignon, Fetească Neagră, Pinot Noir, Negru Aromat i Băbească Neagră

93 hektolitra po hektaru

6. Razgraničeno zemljopisno područje

Razgraničeno područje za proizvodnju vina s kontroliranom oznakom izvornosti „HUȘI” nalazi se na sljedećim područjima okruga Vaslui:

1.1. Oznaka „HUȘI”: — grad Huși, — općina Duda-Epureni, sela Epureni, Duda, — općina Pădureni, sela Pădureni, Văleni, Leoști, Ivănești, Rusca, — općina Tătărăni, sela Tătărăni, Crăsnășeni, Bălțați, Manțu, — općina Stănilești, sela Stănilești, Pogănești, — općina Buneşti-Avereşti, sela Buneşti, Avereşti, Armăşeni, Tăbălăeşti, Plopi, — općina Arsura, sela Arsura, Fundătura, Pâhnești, — općina Drânceni, sela Drânceni, Ghermănești, Râșești, — općina Boțești, sela Boțești, Gugești, — općina Banca, sela Banca, Stoișești, Sârbi, Țifu, — općina Fălciu, sela Fălciu, Bozia, Copăceana, Rânzești, — općina Blăgești, sela Blăgești, Igești.

1.2. Podoznaka „VUTCANI”: — općina Vutcani, sela Vutcani, Mălăiești, — općina Roșiești, sela Roșiești, Gara Roșiești, Valea lui Darie, — općina Şuletea, sela Şuletea, Râşcani, Fedeşti, — općina Epureni, selo Horga, — općina Berezeni, sela Berezeni, Rânceni, Mușata.

7. Glavne sorte vinove loze

Aligoté B – Plant de trois, Plant gris, Vert blanc, Troyen blanc

Aromat de Iași B

Barbera N

Busuioacă de Bohotin Rs – Schwarzer Muscat, Muscat fioletovâi, Muscat violet cyperus, Tămâioasă violetă

Babeasca gri G

Băbească neagră N – Grossmuttertraube, Hexentraube, Crăcana, Rară neagră, Căldăruşă, Serecsia

Cabernet Sauvignon N – Petit Vidure, Bourdeos tinto

Chardonnay B – Gentil blanc, Pinot blanc Chardonnay

Codană N

Crâmpoşie selecţionată B

Donaris B

Fetească albă B – Păsărească albă, Poama fetei, Mädchentraube, Leanyka, Leanka

Fetească neagră N – Schwarze Mädchentraube, Poama fetei neagră, Păsărească neagră, Coada rândunicii

Fetească regală B – Königliche Mädchentraube, Königsast, Kiralyleanka, Dănășană, Galbenă de Ardeal

Frâncuşă B – Vinoasă, Mildweisser, Mustoasă de Moldova, Poamă creaţă

Grasă de Cotnari B – Dicktraube, Grasă, Köver szölö

Merlot N – Bigney rouge

Muscadelle B – Moscatello bianco, Mouscadet doux

Muscat Ottonel B – Muscat Ottonel blanc

Nebbiolo N

Negru Aromat N

Pinot Gris G – Affumé, Grauer Burgunder, Grauburgunder, Grauer Mönch, Pinot cendré, Pinot Grigio, Ruländer

Pinot Noir N – Blauer Spätburgunder, Burgund mic, Burgunder roter, Klăvner Morillon Noir

Pinot noir N – Spätburgunder, Pinot nero

Plăvaie B – Bălană, Plăvană, Poamă bălaie

Portugais Bleu N – Blauer Portugieser, Oporto, Portugieser

Riesling de Rhin B – Weisser Riesling, White Riesling

Riesling italian B – Olasz Riesling, Olaszriesling, Welschriesling

Sangiovese N – Brunello di Montalcino, Morellino

Sauvignon B – Sauvignon verde

Syrah N – Shiraz, Petit Syrah

Sémillon B – Semillon blanc

Traminer Roz Rs – Rosetraminer, Savagnin roz, Gewürztraminer

Tămâioasă românească B – Busuioacă de Moldova, Muscat blanc à petit grains

Tămâioasă românească B – Rumänische Weihrauchtraube, Tamianka

Zghihară de Huși B – Zghihară, Zghihară galbenă, Zghihară verde bătută

Zweigelt N – Blauerzweigelt, Negru de Zweigelt, Zweigelt blau

Şarba B

8. Opis povezanosti

Povezanost s razgraničenim područjem

Litološki supstrat čini tipološki raznolik pokrov. Moguće je da u glineno-aluvijalnom tlu na razini šume postoje naizmjenični stepski i šumsko-stepski molisoli. Kambični černozem i sivo tlo najraširenija su tla u depresiji Huși te su najvrednija za vinograde jer njihova pjeskovita tekstura slična glini poboljšava fizička svojstva u kombinaciji s osnovnim biokemijskim svojstvima: intenzivnom biološkom aktivnosti, znatnim sadržajem humusa, velikim kapacitetom izmjene kationa, neutralnom do blago kiselom reakcijom, visokom zasićenosti lužinama i hranjivim tvarima.

Reljef čini niz širokih zaobljenih brežuljaka na osi SZ–JI. Brežuljci imaju različite orijentacije, morfološke karakteristike i nagibe. Vinogradarsko područje obuhvaća više podjedinica: jedno brežuljkasto područje od približno 300 m nadmorske visine i niže područje podnožja s prosječnom nadmorskom visinom od 150 m. Brežuljci imaju različite orijentacije, morfološke karakteristike i nagibe koji su podloga za određene vinograde na tom području.

Depresija Huși razgraničena je visokim brežuljcima prema jugu, zapadu i sjeveru te dolinom Prut prema istoku i u njoj se nalazi više od 70 % vinograda ovog područja. Doline koje razdvajaju brežuljke ove regije s blago asimetričnim padinama počinju u priobalnoj ravnici s brežuljkastim pokrovom te čine lanac depresija (Voloseni, Huși, Epureni, Novaci, Diuca, Fundătura, Arsura, Ghermănești) koje zajedno s višim brežuljcima depresije čine najvrednija područja za uzgoj vinove loze.

Klima je blaga kontinentalna s umjereno kontinentalnim značajkama na brežuljcima i polusjeverna u depresiji Huși.

Globalno sunčevo zračenje iznosi približno 120 kcal/CMP/godišnje, a prosječno je trajanje sunčeve svjetlosti 2 000 sati godišnje na visokim brežuljcima te više od 2 100 sati u depresiji Huși i dolini Prut. Napominjemo da prosječne godišnje vrijednosti zračenja i sunčeve topline ostaju visoke tijekom sezone rasta, što pogoduje razvoju i dozrijevanju grožđa.

Vjetrovi pretežito pušu sa zapada, sjeverozapada i sjevera i zajedno čine više od 60 % godišnjih vjetrova te imaju karakteristike fena kad pušu niz padine brežuljaka prema depresiji. Sjeveroistočni vjetrovi, osobito Crivăț, povećavaju mraz, a ljeti su istočni i jugoistočni vjetrovi topli i suhi te povećavaju sušu, što se intenzivno osjeti u depresiji Huși i poplavnom području Prut.

Hidrografska mreža koja isušuje područje grada sastoji se od dvije glavne arterije: Drăslăvăța na jugu i Răieștija, kojeg stvaraju Turbata i Șara na sjeveru. Sastaju se istočno od grada i stvaraju rijeku Huși. Potoci Drăslăvăț i Răiești imaju bujične hidrografske karakteristike. U proljeće kad se uslijed viših temperatura topi snijeg ili ljeti nakon bujične kiše potoci nose velike količine vode, ponekad prskajući svoje obale.

Vina proizvedena na ovom području suha su do slatka ili likerska bijela, ružičasta ili crna. Uglavnom su lagana, ne previše ekstraktivna, s umjerenim alkoholnim sadržajem, blago kisela na sjeveru područja s „vršnom” kiselosti na području Averești, na kojem prirodna kiselost u nekim godinama može dosegnuti 11–12 grama vinske kiseline po litri, stoga je ovo područje odlično za proizvodnju pjenušavih vina.

Boja crnih vina svjetlija je na sjevernom dijelu područja, a intenzivnija na južnom.

Prvi pisani dokumenti koji upućuju na postojanje vinograda na područjima na kojima se nalaze današnji vinogradi stariji su od prvog zapisa u kojem se spominje grad Huși. Aktom Aleksandra Dobrog iz 1415. određene su granice starog vinograda. Još jedan dokument iz kolovoza 1436. pokazuje da su na vinogradarskim područjima Epureni – Pâhnești – Huși postojali nasadi vinove loze. U dokumentima iz onog vremena navodi se da se od 1600. do 1662. vinova loza intenzivno sadila u vinogradima Saca i Ochi; trsovi Hușija pripadali su lokalnom gospodaru.

Postoje stari zapisi o odličnoj kvaliteti vina iz Hușija, čiji su autori bili strani putnici u srednjovjekovnoj Moldovi, kao na primjer Marco Bandinus 1646.: „Huși, drevno mjesto moldavskih vinograda, proizvodi vrlo traženo ukusno i mirisno vino.” Veliki kartograf Dimitrie Cantemir, rođen u selu Silișteni u blizini Hușija (selo je poslije preimenovano njemu u čast), u djelu „Descriptio Moldaviae” piše da se „najbolje vino proizvodi u Cotnariju, a slijedi ga vino iz Hușija”.

9. Osnovni dodatni uvjeti (pakiranje, označivanje, ostali zahtjevi)

Informacije na oznakama

Pravni okvir:

nacionalno zakonodavstvo

Vrsta dodatnog uvjeta:

dodatne odredbe u pogledu označivanja

Opis uvjeta:

ovisno o interesima proizvođača zaštićena oznaka izvornosti HUŞI može se nadopuniti jednim od sljedećih naziva pojedinačnih vinograda (vina proizvedena isključivo na ovim gospodarstvima): DUDA-EPURENI, PĂDURENI, DEALUL LOHAN, DEALUL DOBRINA, DEALUL ŞARA, DEALUL OCHI, DEALUL GALBENA, DEALUL OGRADA, DEALUL PODGORIA, CERDACUL LUI VODĂ, DEALUL MĂNĂSTIRII, AVEREŞTI, PÎHNEŞTI, ARSURA, DEALUL DRAGALINA, DEALUL ROŞIORI, PODINA, ARMĂŞENI, DEALUL PRIBEASCA, BUNEŞTI, MOVILA LUI ANDREI, DEALUL CÂLCEA, COLINA MĂNĂSTIRII, LA SCHIT, DEALUL LUI MOȚOC.

Uvjeti za stavljanje na tržište

Pravni okvir:

nacionalno zakonodavstvo

Vrsta dodatnog uvjeta:

dodatne odredbe u pogledu označivanja

Opis uvjeta:

vina se mogu označiti na bilo koji način pod uvjetom da se obvezni podaci navedu u istom vidnom polju. Oznaka i stražnja oznaka nisu obvezne, označivanje se može provesti na jednom ili više elemenata, može biti bilo kojeg oblika i od bilo kojeg materijala te se može primijeniti bilo koja tehnika.

Pri označivanju može se upotrijebiti i tradicionalni pojam naveden u važećem zakonodavstvu o vinima, u kojem se navodi kvaliteta berbe kao rezultat sadržaja šećera pri berbi (kad grožđe ima plemenitu plijesan).

Poveznica na specifikaciju proizvoda

https://www.onvpv.ro/sites/default/files/caiet_de_sarcini_doc_husi_modif_cf_cererii_1422_14.06.2019_no_track_changes_0.pdf

(1) SL L 9, 11.1.2019., str. 2.